**PAKKUMUSKUTSE**

Alla lihthanke piirmäära hange (väikeost)

**1. Üldandmed**

|  |  |  |
| --- | --- | --- |
| 1.1 | Hankija | SotsiaalkindlustusametRegistrikood 70001975Paldiski mnt 80, 15092 Tallinn  |
| 1.2 | Hanke nimetus ja maksumus  | **„Taastava õiguse meetodite e-koolituse loomine”**Hanke eeldatav maksumus KM-ta: 29 999 eurotHanget kaasrahastatakse Euroopa Majanduspiirkonna ja Norra finantsmehhanismi 2014-2021 programmi „Kohalik areng ja vaesuse vähendamine” projekti „Alaealiste erikohtlemise süsteemi loomine” alaprojekti „Taastava õiguse vabatahtlike süsteemi arendamine” vahenditest ja riigieelarvelistest vahenditest. |
| 1.3 | E-posti aadress teabe saamiseks  | helle.saaremagi@sotsiaalkindlustusamet.ee  |
| 1.4 | **Pakkumuste esitamise tähtaeg ja pakkumuste esitamine** | Hiljemalt **04.03.2024 kell 14.00.** Pärast nimetatud tähtaega esitatud pakkumusi arvesse ei võeta. Pakkumus tuleb esitada e-posti aadressile: liis.sild-harutsi@sotsiaalkindlustusamet.ee  |
| 1.5 | Pakkumuse jõusoleku tähtaeg (pakku­muste esitamise tähtajast arvates) | **30 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem).  |
| 1.6 | Hanke eeldatav ajakava ja hankelepingu täitmise tähtaeg | Alljärgnevas ajakavas esitatud tähtajad on indikatiivsed ja ei oma õiguslikku tähendust, st juhul, kui hankelepingut mistahes põhjusel ei ole võimalik sõlmida märgitud tähtajaks, lükkuvad järgnevalt loetletud tähtajad edasi vastava aja võrra.1. Pakkumuste esitamine – punktis 1.4. sätestatud tähtajaks.
2. Hankelepingu sõlmimine – 08.03.2024.
3. Hankelepingu täitmine - 30.06.2024.
 |
| 1.7 | Pakkumuskutse lisad  | Lisa 1 – hindamiskriteeriumid; Lisa 2 – tehniline kirjeldus;Lisa 3 – pakkumuse vorm;Lisa 4 – CV (õpidisainer);Lisa 5 – CV (ekspert);Lisa 6 – raamlepingu projekt. |
| 1.8 | Dokumentide ja andmete loetelu, mille pakkuja esitab pakkumuse koosseisus  | 1. Pakkuja lühitutvustus (ulatuses, milles pakkuja peab seda vajalikuks).
2. Pakkumus (pakkumuskutse lisas 3 toodud vormil).
3. Õpidisaineri-produktsioonikoordinaatori CV (pakkumuskutse lisas 4 toodud vormil).
4. Eksperdi CV (pakkumuskutse lisas 5 toodud vormil).
5. Teave ärisaladuse kohta, kui pakkumus sisaldab ärisaladust.
 |
| 1.9 | Pakkuja meeskonnale ja pakkumusele kehtestatavad nõuded | **1.9.1. Nõuded eksperdile:*** varasem kogemus taastava õiguse praktikate praktiseerimisel vähemalt 3 aastat;
* varasem kogemus taastava õiguse praktikate koolitajana – vähemalt 3 koolitust 2 viimase aasta jooksul;
* varasem kogemus taastava õigusega seotud koolituste loomisel;
* varasem kogemus teoreetiliste materjalide loomisel (käsiraamat, artikkel, juhis vms) - viimase 3 aasta jooksul vähemalt 2 loodud materjali.

**1.9.2. Nõuded õpidisainer-****produktsioonikoordinaatorile:*** varasem iseseisvalt läbitavate e-kursuste loomise kogemus (viimase 5 aasta jooksul);
* oskus töötada sisuhaldusplatvormiga Articulate Rise;
* kogemus täiskasvanukoolituse valdkonnas ja oskus rakendada täiskasvanute õppimise printsiipe e-õppe konteksti;
* varasem kokkupuude iseseisvalt läbitavate e-kursuste sisumaterjalide loomisprotsessiga ja võimekus materjalide produtseerimist suunata ja juhendada.

**1.9.3. Nõuded video- ja helifailide tootjale:*** varasem kogemus videote täisproduktsiooniga (sh operaatori-, heli- ja järeltöötluse tegemises);
* kogemus õppevideote täisproduktsiooniga, sh teadmised õppevideote produktsiooni eripäradest (selgus ja olulisemate aspektide esile toomine teksti ja graafikaga järeltöötluse käigus);
* helifailide töötlemise oskus.
	+ 1. **Nõuded fotograafile:**
* varasem portree-, miljöö- ja tootefotode tegemise kogemus.
 |
| 1.10 | Hindamiskriteeriumid | Majanduslikult soodsaim pakkumus hindamis- kriteeriumide alusel.Täpsem hindamismetoodika ja kriteeriumid on toodud punktis 3.5. |

**2. Juhised pakkumuse koostamiseks ja esitamiseks**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3 märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.3 märgitud e-posti aadressile. Hankijal on õigus muude kanalite (sh hankija üldise e-posti aadressi) kaudu laekunud pakkumusi mitte arvestada.
	5. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 461 lõikega 1. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei käsitle hankijal pakkumuses sisalduvat teavet ärisaladusena.
1. **Väikeostu menetlus**
	1. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	2. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha hankealased otsused ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja.
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt.
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel.
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	3. Pakkuja kõrvaldamine. Hankijal on õigus kõrvaldada pakkuja hankemenetlusest ja tunnistada pakkumus mittevastavaks juhul kui pakkuja on esitanud hankijale valeandmeid.
	4. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele:
		1. Hankija lükkab kõik pakkumused tagasi, kui kõigi pakkumuste maksumused ületavad hankija eelarvelisi võimalusi.
		2. Hankija lükkab tagasi pakkumuse, mille maksumus ületab RHS-is sätestatud lihthanke piirmäära või sotsiaal- ja eriteenuste riigihanke piirmäära.
		3. Hankijal on õigus lükata tagasi pakkumus, mille maksumus ületab pakkumuskutses avaldatud hanke maksumust, sh eeldatavat maksumust.
	5. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab edukaks pakkumuse, mis sai kõige rohkem hindamispunkte majandusliku soodsuse alusel. Kui esitatakse vaid üks nõuetele vastav pakkumus, siis hindamist läbi ei viida.
		1. Hindamiskriteeriumid. Hindamiskriteeriumid on toodud ja pakkumuste hindamine majandusliku soodsuse alusel toimub pakkumuskutse lisas 1 toodud hindamismetoodika alusel.
	6. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.